Case ID: 1209042
Sentence 1: Alimentin sabit pul məbləğində təyin olunmasını istisna edən, həmçinin aliment məbləğinin daha çox miqdarda müəyyən edilməsini, həmçinin cavabdehin əlavə xərclərdə iştiraka cəlb edilməsini mümkün edən və bu məqsədlə digər diqqətəlayiq hallar məhkəmə tərəfindən müəyyən olunmadı.Məhkəmə, "uşaqlarının əlavə xərclərdə iştirakı” hissədə iddia tələbinə münasibətdə qeyd edir ki, əvvəla, belə halların müəyyən olunması sübutetmə yükü ilə bağlıdır və iddiaçı bunu təsdiq edən hallara dair sübutetmə vəzifəsi daşıyır, lakin iş materiallarına belə sübutlar əlavə edilməmişdir, digər tərəfdən, uşaqların ödənişli əsaslarla ümumtəhsil və məktəbəqədər müəssisələrdə təhsil və tərbiyə almalarına görə çəkilmiş əlavə xərclərin təkcə iddiaçının vəsaiti hesabına başa gəlməsi, həmçinin belə xərclərin çəkilməsinə səbəb kimi uşaqların belə müəssisələrdə təhsil alması və tərbiyə olunması zərurətinin tərəflərin qarşılıqlı razılığından və ya cavabdehin əməllərindən irəli gəlməsi halları müəyyən deyil, digər təfədən isə belə xərclərin yaranmasına səbəb olan ödənişli əsaslarla fəaliyyət göstərən müəssisələrə ehtiyacın alternativ ödənişsiz müəssisələr vasitəsilə ödənilməsi imkanları mövcuddur.